[{"text_idx": "#000000", "text": "AvalehtARSis toimubUudiskirjadNa\u0308ituste kroonikaMeediaTule ku\u0308llaE-poodMajalisedRuumide rentPF SpaceMeistKontaktVeel..."}, {"text_idx": "#000006", "text": "Ehalill Halliste on kunstnik, kes elab ja to\u0308o\u0308tab Kohilas. Peamiselt gobela\u0308a\u0308ntehnikas valminud to\u0308o\u0308de teemad on seotud Eesti kultuuripa\u0308randi ja loodusega, sageli on autor ammutanud inspiratsiooni rahvakunstist. Viimaste aastate loomingus on Ehalill Halliste uurinud Eesti rahvuskivi paekivi kihistusi ja va\u0308rvima\u0308ngu ning to\u0303lkinud need pinnad tundlikeks gobela\u0308a\u0308nvaipadeks."}, {"text_idx": "#000007", "text": "Mariann Kallase vaipade peamine motiiv on maastik, nii linnamaastik kui avarad maastikuvaated, mille osaks on ka figuraalsed kompositsioonid. Gobela\u0308a\u0308nidele iseloomulik koloriit varieerub jo\u0303ulisest sinisest ja punasest heledate toonideni, va\u0308rvipindu ilmestavad graafiliselt la\u0308bi kootud detailid. Autor liidab sageli oma vaibad mitmest osast koosnevateks kompositsioonideks."}, {"text_idx": "#000008", "text": "Maasike Maasik on tuntud gobela\u0308a\u0308ntehnika kui va\u0308ljendusvahendi vo\u0303imaluste uurijana, arendades oma loomingus ja\u0308tkuvalt edasi omana\u0308olist ka\u0308ekirja. Tema gobela\u0308a\u0308nid on nagu poeetilised jutustused, millelt vo\u0303ib leida muinasjutulisi tegelasi ja loodusmotiive. Va\u0308ga oluline on Maasike Maasiku panus tekstiilikunsti haridusse, Eesti Kunstiakadeemia pikaajalise o\u0303ppejo\u0303una on ta oma teadmisi ja oskusi edasi andnud mitme po\u0303lvkonna tekstiilikunstnikele."}, {"text_idx": "#000009", "text": "Aet Ollisaar elab ja to\u0308o\u0308tab Tartus, pu\u0308hendudes nii oma loomingule, kui ka tekstiiliosakonna juhtimisele ja tudengite juhendamisele Ko\u0303rgemas Kunstikoolis Pallas. Tema vaibad on sageli improvisatsioonilised, vabalt langevate niitidega maalitud va\u0308rvipinnad, mis moodustavad koos leidmaterjalidega ootamatuid kooslusi. Viimastel aastatel on autor taas innustunud gobela\u0308a\u0308ntehnikas piltvaipade kudumisest, kujutades unena\u0308olisi ja ma\u0308lusoppides peituvaid maastikke."}, {"text_idx": "#000010", "text": "Erika Tammpere on tuntud kui mastaapsete va\u0308rviku\u0308llaste kudumite looja, 2020. aasta lo\u0303pus isikuna\u0308itusel \u201ePimedalegi selge\u201c Tartu Kunstimajas oli vo\u0303imalus na\u0308ha u\u0308levaadet autori to\u0308o\u0308dest. Viimasel aastaku\u0308mnel, pa\u0308rast na\u0308gemise kaotust, on autor teostanud po\u0303nevaid ruumilisi teoseid abikaasa Taso Tammpere ja digitaalse va\u0308rvima\u0308a\u0308raja toel. Ta\u0308navu osaleb Erika Tammpere oma teosega ka rahvusvahelisel gobela\u0308a\u0308nina\u0308itusel Artapestry 6, mille esmaekspositsioon avati Taanis veebruari alguses."}]